**RAZPIS ZA OBJAVO ZNANSTVENORAZISKOVALNEGA DELA 2024–2025**

Znanstvena založba Filozofske fakultete **objavlja razpis za objavo znanstvenoraziskovalnega dela za leto 2024–2025.**

**I.**

Znanstvenoraziskovalni izsledki in znanstveno delo raziskovalcev FF se s finančno pomočjo Znanstvenoraziskovalnega inštituta (ZIFF) objavljajo na naslednji način:

1. V zbirki **Razprave FF**, v kateri izhajajo znanstvene monografije.
2. S **sofinanciranjem natisa** izsledkov in znanstvenega dela raziskovalcev FF **v** **znanstvenih in strokovnih revijah Znanstvene založbe FF**.
3. S **sofinanciranjem natisa publikacij**, pri katerih sodelujejo raziskovalci FF in bodo izšle pri **Znanstveni založbi FF**.
4. S **sofinanciranjem natisa publikacij**, pri katerih sodelujejo raziskovalci FF in bodo izšle pri **drugih/tujih založbah**.

**II.**

Na razpisu lahko sodelujejo raziskovalci FF, ki svoja sredstva združujejo v Tiskovnem skladu ZIFF, in sicer:

1. raziskovalci, ki so vsaj eno leto pred razpisom raziskovalna sredstva združevali na ZIFF;
2. raziskovalci po prekinitvi in izteku pogodb za raziskovalno delo, in sicer toliko časa, kolikor so združevali sredstva, vendar največ 5 let;
3. upokojeni raziskovalci največ 5 let po upokojitvi.

**III.**

Ob prijavi na razpis za objavo znanstvenoraziskovalnega dela v knjižni zbirki ***Razprave FF*** (točka I./A)mora vsak raziskovalec v skladu s priloženimi navodili predložiti*:*

* **Izpolnjen obrazec** za prijavo publikacije v zbirki Razprave FF.
* **Dokončno različico besedila v elektronski obliki** (MS Word) z vsemi predvidenimi prilogami (poslano preko e-pošte ali prineseno na USB ključu). Besedilo mora vsebovati ustrezen znanstveni aparat. Besedilo se lahko lektorira naknadno (stroške lektoriranja besedila poravna ZIFF). Avtorji morajo dosledno upoštevati *navodila* glede tehnične urejenosti besedila in načina citiranja.
* **Dve recenziji besedila**. Recenzent znanstvene monografije je lahko slovenski ali tuji državljan, ki ima doktorat znanosti v okviru vede prijavljene znanstvene monografije in habilitacijo v predavateljski naziv (vsaj docent).
* Recenzent znanstvene monografije ne sme biti v navzkrižju interesov z avtorjem znanstvene monografije. Če ima znanstvena monografija več avtorjev, se navzkrižje interesov recenzenta znanstvene monografije upošteva samo s prvim avtorjem znanstvene monografije. Recenzent torej ne sme biti v ožjem sorodstvenem razmerju s prvim avtorjem znanstvene monografije, ne sme biti član iste programske, projektne ali raziskovalne skupine in v zadnjih treh letih z avtorjem nima skupnega znanstvene objave.

Obseg besedila za zbirko Razprave FF je načeloma omejen na največ 20 avtorskih pol. **Ena avtorska pola obsega 30.000 znakov** (upoštevajo se tudi prostori med znaki – presledki). Tiskovna komisija bo za zbirko Razprave FF krila stroške lektoriranja, grafičnega preloma in tiska. Stroške morebitnih večjih sprememb (korektur) na razpisu oddanega besedila, ki nastanejo med založniškim procesom, krije avtor sam.

Za objavo v zbirki Razprave FF ne morejo kandidirati doktorske in magistrske disertacije. Te lahko kandidirajo na točki C tega razpisa.

Monografije v zbirki Razprave FF bodo z načelom odprtega dostopa predvidoma objavljena z licenco [Creative Commons Attribution-ShareAlike 4.0 International License – CC BY-SA 4.0](https://creativecommons.org/licenses/by-sa/4.0/) (priznanje avtorstva in deljenje pod istimi pogoji). Honorarji za avtorstvo besedila monografij v zbirki Razprave FF niso predvideni.

Ob prijavi na razpis za sofinanciranje pod točko I./B, C, D mora vsak raziskovalec predložiti:

* Za prijavo **sofinanciranja natisa** znanstvenih izsledkov in znanstvenega dela raziskovalcev FF **v znanstvenih in strokovnih revijah Znanstvene založbe FF** bo založba sama evidentirala revije, ki so upravičene do financiranja (revije, pri kateri je Znanstvena založba FF zavedena kot založnik).
* Izpolnjen ***Obrazec ZIFF, TISK 3*** za prijavo **sofinanciranja natisa publikacij, pri katerih sodelujejo raziskovalci FF in bodo izšle pri Znanstveni založbi FF.**
* Izpolnjen ***Obrazec ZIFF, TISK 4*** za prijavo **sofinanciranja natisa publikacij, pri katerih sodelujejo raziskovalci FF in bodo izšle pri drugih/tujih založbah.** Sofinanciranje se izvede izključno na podlagi sozaložniške ali soizdajateljske pogodbe z Znanstveno založbo FF.

Prijavitelji se obvezujejo, da bodo na poziv Znanstvene založbe FF sodelovali pri morebitni prijavi prijavljene publikacije tudi na druge založniške razpise (JAK, MIZKŠ, ARRS …).

Prijavitelji se strinjajo, da bodo izdane publikacije odprto dostopne z licenco [Creative Commons Attribution-ShareAlike 4.0 International License – CC BY-SA 4.0](https://creativecommons.org/licenses/by-sa/4.0/deed.sl) (priznanje avtorstva in deljenje pod istimi pogoji) v skladu z veljavno Nacionalno strategijo odprtega dostopa do znanstvenih objav in raziskovalnih podatkov v Sloveniji 2015-2021.

**ZADNJI ROK ZA PRIJAVO JE DO VKLJUČNO 30. septembra 2024.** Prijave zbira Znanstvena založba Filozofske fakultete (ZZFF) (soba 527). Prijavitelje naprošamo, da prijavo oddajo v **elektronski obliki** (obrazce skenirajte ali pa elektronsko podpišite) na e-poštni naslov eva.vrbnjak@ff.uni-lj.si.

Dodatne informacije v zvezi z razpisom interesenti dobijo pri Evi Vrbnjak (tel. 01/241 15 61, e-pošta eva.vrbnjak@ff.uni-lj.si).

Razpis je objavljen na spletni strani Znanstvene založbe FF dne 18. 6. 2024.

vodja Uredništva znanstvenih publikacij: izr. prof. dr. Florence Gacoin-Marks

Ljubljana, 18. 6. 2024